Diari Oficial de la Generalitat Valenciana


Sumari del DOGV 3201, del 11-03-1998 (1998/900395)

RESOLUCIÓ de 25 de febrer de 1998, de la Direcció General de Personal, de la Conselleria de Cultura, Educació i Ciència, per la qual es regulen les comissions dictaminadores dels mèrits al·legats pels participants en el concurs de trasllats de funcionaris docents, dels cossos de professors d'Ensenyament Secundari, professors tècnics de Formació Professional i dels cossos que imparteixen Ensenyaments Artístics i d'Idiomes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/02/25/(1)/dof/vci/html**

### Dades del document

Número de DOGV
:   3201

Data del DOGV
:   11-03-1998

Secció del DOGV
:   I. DISPOSICIONS GENERALS

Número del document
:   1998/900395


Data del document
:   25-02-1998

Organisme emissor


Tipus de document
:   Resolució

Descriptors 

:   * ensenyament d'idiomes
    * ensenyament secundari
    * educació artística
    * ensenyament professional
    * concurs administratiu
    * personal docent
    * formació professional

RESOLUCIÓ de 25 de febrer de 1998, de la Direcció General de Personal, de la Conselleria de Cultura, Educació i Ciència, per la qual es regulen les comissions dictaminadores dels mèrits al·legats pels participants en el concurs de trasllats de funcionaris docents, dels cossos de professors d'Ensenyament Secundari, professors tècnics de Formació Professional i dels cossos que imparteixen Ensenyaments Artístics i d'Idiomes. [1998/X1767]  
Per tal de complir el que diu la base catorze del concurs de trasllats dels cossos de funcionaris docents de professors d'ensenyament secundari, professors tècnics de Formació Professional i dels Cossos que imparteixen ensenyaments artístics i d'idiomes, convocat per Resolució de 15 de gener de 1998 (DOGV del 26), i a l'efecte de l'avaluació dels mèrits establits en l'esmentada Base, he resolt:  
Primer  
Designar una comissió dictaminadora per al cos de professors d'ensenyament secundari per a cadascuna de les especialitats següents: Filosofia; Llengua i Literatura Castellana; Geografia i Història; Matemàtiques; Física i Química; Biologia i Geologia; Dibuix; Francés; Angles; Música; Educació Física; Llengua i Literatura Valenciana; Psicologia i Pedagogia.  
Segon  
Cadascuna de les comissions de les especialitats detallades estarà integrada pels membres següents:  
- Un president, nomenat per la Direcció General de Personal entre funcionaris del cos d'inspectors al servei de l'administració educativa, inspectors d'educació o del cos de professors d'ensenyament secundari, de l'especialitat a què es refereix el concurs.  
- Quatre vocals que pertanguen al cos de professors d'ensenyament secundari, elegits per sorteig entre els professors en actiu de l'especialitat corresponent.  
- Hi actuarà com a secretari el vocal de menys edat.  
Tercer  
Es formarà una única comissió dictaminadora per a cadascun dels grups següents d'especialitats:  
- Grec, Llatí i Cultura Clàssica.  
- Processos Diagnòstics Clínics i Procediments Ortoprotètics; Processos Sanitaris; Assessoria i Processos d'Imatge Personal; Intervenció Sociocomunitària; Hostaleria i Turisme; Processos i Mitjans de Comunicació.  
- Tecnologia; Sistemes Electrotècnics i Automàtics; Organització i Projectes de Sistemes Energètics; Sistemes Electrònics; Organització i Projectes de Fabricació Mecànica; Procesos i Productes en Fusta i Moble; Organització i Processos de Manteniment de Vehicles; Construccions Civils i Edificació; Processos i Productes de Tèxtils, Confecció i Pell.  
- Formació i Orientació Laboral, Economia, Administració d'Empreses, Organització i Gestió Comercial, Informàtica.  
Aquestes Comissions estaran integrades pels membres següents:  
- Un president, nomenat per la Direcció General de Personal entre Funcionaris del cos d'inspectors al servei de l'administració educativa, inspectors d'Educació, o del cos de professors d'Ensenyament Secundari corresponent a una de les especialitats citades.  
- Quatre vocals del cos de professors d'Ensenyament Secundari, elegits per sorteig entre els professors en actiu corresponents a les especialitats esmentades.  
- Actuarà com a secretari el vocal de menys edat.  
Quart  
Per als professors d'Ensenyament Secundari de les especialitats d'Anàlisi i Química Industrial; Processos en la Indústria Alimentària; Navegació i Instal·lacions Marines; Processos de Producció Agrària; Processos i Productes en Arts Gràfiques; Processos de Cultiu Acuícola; Processos i Productes de Vidre i Ceràmica; Alemany i Italià, la Direcció General de Personal procedirà quan s'escaiga a nomenar les Comissions Dictaminadores que calga en el cas que es presente algun concursant.  
Cinquè  
Pel que fa al cos de professors tècnics de Formació Professional es designen les comissions dictaminadores corresponents a les especialitats següents:  
- Procediment de Diagnòstic Clínic i Ortoprotètic; Procediments Sanitaris i Assistencials; Perruqueria, Estètica; Serveis a la Comunitat; Cuina i Pastisseria; Serveis de Restauració; Tècniques i Procediments d'Imatge i So.  
- Instal·lacions Electrotècniques; Equips Electrònics; Mecanització i Manteniment de Màquines; Soldadura; Fabricació i Instal·lació de Fusteria i Moble; Producció Tèxtil i tractaments Fisicoquímics; Patronatge i Confecció; Manteniment de Vehicles; Oficina de Projectes de Construcció; Oficina de Projectes de Fabricació mecànica.  
- Processos de Gestió Administrativa; Processos Comercials; Sistemes i Aplicacions Informàtics.  
Sisè  
Cadascuna de les comissions esmentades en el punt cinqué estarà integrada pels següents membres:  
- Un president, nomenat per la Direcció General de Personal entre funcionaris del cos d'inspectors al servei de l'administració educativa, inspectors d'educació o del cos de professors d'Ensenyament Secundari o professors tècnics de Formació Professional.  
- Quatre vocals del cos de professors tècnics de formació professional, designats per sorteig entre els professors en actiu corresponents a les especialitats que integren cada comissió.  
- Actuarà com a secretari el vocal de menys edat.  
Setè  
Per als professors tècnics de Formació Professional de les especialitats de Laboratori; Operacions de Procés; Operació i Equips d'Elaboració de Productes Alimentaris; Operacions de Produccions Agràries; Màquines, Serveis i Producció; Produccions en Arts Gràfiques, la Direcció General de Personal procedirà al seu dia a nomenar la comissió dictaminadora que calga si es presenta algun concursant.  
Vuitè  
Així mateix, pel que fa als cossos de professors d'escoles oficials d'idiomes, de catedràtics i professors de Música i Arts Escèniques, professors d'Arts Plàstiques i Disseny i mestres de Taller d'Arts Plàstiques i Disseny, la Direcció General de Personal procedirà al seu dia a nomenar les Comissions dictaminadores que calguen.  
Novè  
Tots els membres de les respectives comissions seran funcionaris que tinguen la destinació definitiva en la Generalitat Valenciana i que no participen en les respectives convocatòries de concurs de trasllats.  
Deu  
Es procedirà a nomenar d'acord amb els criteris pels quals s'ha designat la comissió dictaminadora, al president i els vocals suplents.  
Onze  
Els membres de la Comissió estaran subjectes a les causes d'abstenció i recusació establertes en l'article 28 de la Llei de Règim Jurídic de les Administracions Públiques i del Procediment Administratiu Comú.  
Dotze  
Contra aquesta resolució, que posa fi a la via administrativa, d'acord amb el que es preceptua en l'article 109, en relació amb la disposició addicional novena de la Llei de Règim Jurídic de les Administracions Públiques i del Procediment Administratiu Comú, en concordança amb la disposició final segona de la Llei del Govern Valencià, es podrà interposar un recurs contenciós administratiu davant la sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors a partir de l'endemà que es publique, amb la comunicació prèvia a aquesta Direcció General, segons el que disposen l'article 110.3 de la Llei de Règim Jurídic de les Administracions Públiques i del Procediment Administratiu Comú i els articles 58.1 i 57.2 de la Llei de la Jurisdicció Contenciosa Administrativa. I tot això sense perjudici que es faça servir qualsevol altra via que es considere oportuna.   
València, 25 de febrer de 1998.- El director general de : José Cano Pascual.


Còpia Permalink ELI